Petrolprys daal, maar voordeel gaan aan joggies, handelaars – praag.co.za — 20 jaar jonk!
Die petrolprys daal van eerskomende Woensdag af met 20 sent per liter, en sal voortaan R12,37 aan die kus en R12,85 in die binneland kos. Maar volgens die ekonoom Cees Bruggemans, moes die prys eintlik met 40 sent gedaal het. Die grootste deel van die voordeel word egter nie aan die verbruiker deurgegee nie, maar aan petroljoggies wat ‘n salarisverhoging van 10% ontvang het, asook aan handelaars en groothandelaars wat voortaan ‘n groter wins vanaf motoriste sal verhaal.
Bruggemans het vanoggend getwiet:
Half this week’s 40c/l petrol price cut goes to consumers (20c/l). Rest given to petrol station owners (4.9c/l) and to wholesalers (15.2c/l)
— Cees Bruggemans (@ceesbruggemans) December 5, 2016
Die prys van petroleumgas sal met 17 sent per kilogram daal.
Die grootste deel van die daling kan aan die swakker internasionale olieprys toegeskryf word, en nie aan die sterker rand van die afgelope paar dae nie. Die rand het teen die dollar en vernaamste geldeenhede versterk toe dit bekend geraak het dat Suid-Afrika se staatskuld nie dadelik tot rommelstatus deur Standard & Poor verlaag gaan word nie.
Benewens die salarisverhoging aan petroljoggies van 10% — in alle ontwikkelde lande gooi motoriste self petrol in en dus is petroljoggies eintlik ‘n oorbodige luukse in Suid-Afrika — gaan vulstasie-eienaars 4,9 sent per liter meer aan winsmarge ontvang. Groothandelaars verkry egter die leeue-aandeel met ‘n verhoging van 15,2 sent per liter petrol en 5,9 sent per liter diesel.
Skrywer praagGepubliseer op 5 Desember 2016 Kategorieë Nuus, Suider-AfrikaSleutelwoord diesel, petrol, petrolprys, Rand
Vorige Vorige artikel: Europol waarsku dat ISIS aanvalle beplan
Volgende Volgende artikel: Potgooi: Joernaliste vrees nou die gewone man